COMUNA SÎNTANDREI

Nr.11093 din 09.10.2018
INFORMARE privind intenţia de elaborare 

Plan Urbanistic Zonal ”Parcelare teren pentru locuințe și funcțiuni 
complementare locuirii, localitatea Sîntandrei, comuna Sîntandrei, nr.cad.2111,58352,58354,38555”
Proiectant: B.I.A. arh.Szabo Ane Marie 
Primăria Sîntandrei anunţă intenţia de elaborare a unui Plan urbanistic zonal de parcelare teren pentru construire locuințe și funcțiuni complementare în sat Sîntandrei, comuna Sîntandrei, la inițiativa proprietarilor de terenuri  Andrișca Gherghe, Cseh Ovidiu Alexandru și soția Cseh Daniela-Ioana și Șuteu Dumitru și soția Șuteu Ana.
Zona luată în considerare este situată în intravilan, în partea de est a localității, între străzile Arinului și Râturi,între parcelările străzii Pajiștei și străzii Arinului (apendic). Conform PUG 2006 valabil, aceasta se află în UTR 4 – L3 subzonă cu funcțiune predominantă de locuire și functiuni complementare, cu interdicție de construire până la întocmire de PUZ.
Terenul studiat este compus din următoarele parcele identificate prin nr.cad.2111 cu S=4003mp, nr.cad.58352 cu S= 1409 mp, nr.cad.58354 cu S=1668 mp, nr.cad.58355 cu S=763 mp.  Accesul la teren se face din DJ 797, pe străzi existente și la final din str.Arinului sau str.Râturi.
Prin P.U.Z. se propune parcelarea terenului pentru construire locuințe cu funcțiuni complementare, amplasate  de o parte și alta a unui drum median. Prin PUZ se vor defini funcțiunile zonei, gradul de ocupare, a terenurilor, regimul maxim de înălțime, retragerile clădirilor, condiții privind împrejmuirile, parcările, zonele verzi.
Referitor la utilități, asigurarea cu energie electrică, gaz, apă-canal se va face prin extinderea rețelelor existente pe str.Râturi Până la extinderea rețelelor stradale de apă-canal, provizoriu, alimentarea cu apă se va face din puț forat,iar canalizarea la un rezervor impermeabil, vidanjabil, realizate pe fiecare parcelă.

Etapele preconizate pentru consultarea publicului până la aprobarea P.U.Z. sunt:

1. - informare cu privire la intenţia de elaborare P.U.Z.

2. - consultarea documentaţiei de urbanism, propuneri preliminare

3. - informare cu privire la rezultatele consultării

În temeiul regulamentului local de implicare a publicului în elaborarea sau revizuirea planurilor de amenajare a teritoriului  și urbanism, aprobat prin HCL nr.23 din 31.03.2011, publicul poate să consulte și să exprime, în scris, observaţiile şi propunerile privind intenţia de elaborare  a planului urbanistic zonal, în perioada 09.10 – 23.10.2018. 

Persoana responsabilă cu informarea şi consultarea publicului este Mihuţa Tudora, consilier la compartimentul urbanism din cadrul  Primăriei comunei Sîntandrei - str. Principală, nr.452, tel: 0259-415947 int.16,  e-mail: primaria.santandrei@gmail.com. 


Observaţiile, sugestiile pertinente vor fi luate în considerare în etapa de elaborare a documentaţiei pentru P.U.Z. Răspunsurile la observaţiile transmise vor fi comunicate in scris persoanelor care au formulat sesizări/ sugestii.

